text: [{"text_idx": "#000001", "text": "Akka gaazexaan Reporter gabaaseetti, mootummaan Itoophiyaa masara gatiin isaa birrii biliyoona 49tti tilmaamamu ijaaruuf karoorfatee jira. Masarii mootumaa ka ammaa fuula duraaf \u2018Unity Paarkiin\u2019 walqabatee karaa daawwannaatiin akka galii mootummaaf galchu dubbatan. Hidha laga Abbaayaatti aanee projektiin Itoophiyaa keessaatti qarshii hagas guddootiin duraan ijaarame hin jiru. Masara mootummaa kana ijaaruuf lafa hektaara 503tti barbaachisa. Namootii kuma hedduutti lakka\u2019aman ka duraan lafa sun irra jiraatan buqqifamanii bakka biraatti qubsiifaman. Gargaarsii akkam akka kennamuuf ammaatti wantii akka dansaa beekkame hin jiru."}, {"text_idx": "#000002", "text": "Saatii ammaatti Itoophiyaan liqee doolara biliyoona 30 qabdi. Bankiin Addunyaa lafa waraanaan miidhamte deebisanii ijaaruuf doolara miliyoona 300 waadaa galtee jirti. Akkasuma Itoophiyaa keessaatti namii miliyoona 26 olii gargaarsa nyaataa barbaada. Namii miliyoona 5 olii lafa jireenna isaa irraa buqqa\u2019ee baqattoota biyya keessaa ta\u2019ee jira. Qaalayiinsa jireennaa irraa ka ka\u2019e uumatii nyaatee dhuguun rakkoo itti ta\u2019ee jira. Rakkoo oolaa/hongee irraa ka ka\u2019e barattoottii horsiisee bulaa kumaatamaan lakka\u2019aman waan mana baruumsaattiin deebi\u2019an dhabanii manaatti hafanii jiru."}, {"text_idx": "#000003", "text": "Atoo haalii armaan oliitti tuqame kun cufa biyya mudachaa jiruu mootummaan birrii biliyoona 49 masaraan ijaaruuf qophaa\u2019uun nama hedduutti gaafii ta\u2019ee jira. Lubbuu namaa moo masara mootumaatti dursa? Atoo rakkoo bu\u2019uraalee uumata miidhaa jirtuutti furmaata hin laatiin maaf qarshii hagas ga\u2019uun masara mootummaa ijaaruun barbaachise?"}, {"text_idx": "#000005", "text": "Aanaa Dillootti hawaasni aadaa buusaa gonofaatin wal deeggare."}]